ඔහුට යන කල දසාවක් ගැන කල්පනා කළ මාපියෝ අසල ගමකින් ඔවුනට ගැළපෙන විසිහතර හැවිරිදි තරුණියක ඔහුගේ මනාලිය ලෙස තෝරා ගත්හ.නියමිත දිනයේදී නෑදෑ හිතවතුන් සමග මනමාලියගේ නිවෙසට ගිය මනමාලයා ඇතුළු පිරිස කා බී සතුටු වීමෙන් පසුව මනමාලිය කැඳවා ගෙන නිවසින් පිටව යාමේ සුබ නැකත උදා විය.මව් පිය නෑදෑයන්ගෙන් වෙන් වී යන දුකට මනමාලිය මේ අවස්ථාවේ හඬන්නට පටන් ගත්තාය.තමා අත ගත් මනමාලිය දුකෙන් හඬනු දුටු මනමාලයාගේ හදවත කම්පා වී ගියේය.